મૌની અને સંજીદા વચ્ચે કંઈ ઇન્સ્ટન્ટલી ફ્રેન્ડશિપ નહોતી થઈ, પરંતુ સમય જતા તેઓ બેસ્ટ ફ્રેન્ડ્સ બન્યા. તેમની વચ્ચે સૌપ્રથમ 2008માં ‘ઝરા નચ કે દીખા'ના સેટ્સ પર બોન્ડિંગ થયું હતું અને બસ ત્યારથી તેઓ બેસ્ટીઝ છે. ઇન્સ્ટાગ્રામ પર તેમના સાથેના ફોટોગ્રાફ્સથી પણ તેમની વચ્ચેના બોન્ડિંગનો ખ્યાલ આવે છે. મૌની સાથેની ફ્રેન્ડશિપ વિશે સંજીદાએ એક સમયે કહ્યું હતું કે, ‘અમારા બંને વચ્ચે કોઈ પણ પ્રકારની કમ્પિટિશન નથી. અમે કામ વિશે વાત કરતા નથી કે રોલ્સ વિશે કોઈ ચર્ચા કરતા નથી. અમે એકબીજા સાથે કમ્પિટિશન કરતા નથી અને એકબીજાના કામને માન આપીએ છીએ. અમે બંને એકબીજાની સક્સેસથી ખુશ છીએ.